पाएं अपने शहर की ताज़ा ख़बरें और फ्री ई-पेपरडाउनलोड करें
मुंगेर विश्वविद्यालय ने शुक्रवार को बीएड सत्र 2018-20 अंतिम वर्ष के परीक्षा का परिणाम जारी कर दिया। जिसमें विश्वविद्यालय के पांच बीएड कॉलेजों के कुल 430 परीक्षार्थियों में 143 ने ए+ ग्रेड हासिल किया है। जबकि 244 परीक्षार्थियों ने ए ग्रेड हासिल किया। वहीं 67 परीक्षार्थी अनुत्तीर्ण हुए है। इस बाबत परीक्षा नियंत्रक डॉ अमर कुमार ने बताया कि प्रभारी कुलपति प्रो. नीलिमा गुप्ता के आदेशानुसार बीएड अंतिम वर्ष के परीक्षा का परिणाम जारी कर दिया गया है। जिसमें पांच बीएड कॉलेजों के कुल 430 परीक्षार्थियों में 143 ने ए+ ग्रेड हासिल किया है। जबकि 244 परीक्षार्थियों ने ए ग्रेड हासिल किया है। वहीं 67 परीक्षार्थी अनुत्तीर्ण हुए है। इसमें साई कॉलेज ऑफ टीचर्स ट्रेनिंग शेखपुरा में कुल 91 परीक्षार्थियों में 20 परीक्षार्थियों ने ए+ ग्रेड हासिल किया है। जबकि 61 परीक्षार्थियों ने ए ग्रेड हासिल किया है। वहीं 10 परीक्षार्थी फेल हुए हैं। इसी प्रकार रहमानी बीएड कॉलेज, मुंगेर के कुल 99 परीक्षार्थियों में 58 परीक्षार्थियों ने ए+ ग्रेड हासिल किया है। जबकि 39 परीक्षार्थियों ने ए ग्रेड हासिल किया है। वहीं 2 परीक्षार्थी फेल हुए हैं।
लखीसराय के 93 में से 23 परीक्षार्थियों को मिला ए+ ग्रेड
महात्मा गांधी बीएड कॉलेज लखीसराय के कुल 93 परीक्षार्थियों में 23 परीक्षार्थियों ने ए+ ग्रेड हासिल किया है। जबकि 60 परीक्षार्थियों ने ए ग्रेड हासिल किया है। वहीं 7 परीक्षार्थी फेल हुए हैं। बीएड टीचर्स ट्रेनिंग कॉलेज, खगड़िया के कुल 71 परीक्षार्थियों में 25 परीक्षार्थियों ने ए+ ग्रेड हासिल किया है। जबकि 38 परीक्षार्थियों ने ए ग्रेड हासिल किया है। वहीं 18 परीक्षार्थी फेल हुए हैं। जमुई बीएड कॉलेज, जमुई के कुल 76 परीक्षार्थियों में 17 परीक्षार्थियों ने ए ग्रेड हासिल किया है। जबकि 46 परीक्षार्थियों ने ए ग्रेड हासिल किया है। वहीं 30 परीक्षार्थी फेल हुए हैं।
पीजी व एलएलबी के लिए आ रहे आवेदन
दूसरी ओर 2020-22 पीजी सेमेस्टर-1 व सत्र 2020-23 एलएलबी सेमेस्टर-1 में नामांकन के लिए यूएमआईएस पोर्टल के जरिए ऑनलाइन आवेदन किया जा रहा है। बता दें कि इन दोनों कोर्स में आवेदन की तिथि पूर्व में 10 मई निर्धारित थी। लेकिन कोरोना के कारण उसे बढ़ाकर अब 15 मई तक कर दिया गया है। मुंगेर विवि में पीजी की पढ़ाई दो कॉलेज (आरडी एंड डीजे व कोसी कॉलेज) में होती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn